Source: http://docplayer.fi/2041102-Luonnonmukaisen-naudanlihantuotannon-hyvat-toimintatavat.html
Timestamp: 2017-12-18 07:46:11+00:00
Document Index: 11365668

Matched Legal Cases: ['kko ', 'kko ', 'kko ', 'kko ', 'kko ', 'Tuomioistuin ', 'kko ', 'kko ']

Luonnonmukaisen naudanlihantuotannon HYVÄT TOIMINTATAVAT - PDF
Download "Luonnonmukaisen naudanlihantuotannon HYVÄT TOIMINTATAVAT"
1 Luonnonmukaisen naudanlihantuotannon HYVÄT TOIMINTATAVAT Anne Johansson, Ulla-Maija Leskinen, Seija Roimela, Marja Suutarla, Pirkko Tuominen ja Ulla Turunen 1
2 SISÄLLYS JOHDANTO 5 1. LUONNONMUKAISEN ELÄINTUOTANNON TAVOITTEITA JA YLEISIÄ OHJEITA 6 2. LUONNONMUKAISEN TUOTANNON 7 VALVONTA JA LUOMUUN LIITTYVÄT TUET 7 Liittyminen valvontajärjestelmään Luomuvalvontaan hakemisessa tarvittavat suunnitelmat 7 Kasvinviljelyn luomusuunnitelma 8 Kotieläinten luomusuunnitelma 8 Alhaisen jalostuksen omavalvontasuunnitelma 9 Elintarviketuotannon luomusuunnitelma 9 Luomuvalvonta käytännössä 11 Alkutarkastus 11 Vuosittaiset tuotantotarkastukset 11 Toimijan oikeudet liittyen valvontaan 12 Seuraamukset tuotantoehtorikkomuksista 13 Luomuvalvonnasta eroaminen 14 Luonnonmukaisen tuotannon erityistukisopimukset 14 Eläinyksiköt KIRJANPITOVELVOITE 16 Tilalta edellytetyt muistiinpanot 16 Eläinten merkitseminen ja rekisteröinti 18 Tuotteiden merkitseminen luomutuotetuiksi 18 Tuotteiden jäljitettävyys 19 Omavalvontakuvaus 19 Lannanlevitysala, lannan luovutus ja vastaanotto 19 Rehuntuotantosopimukset 20 Alihankinta ja vuokraus, varastointi 21 Eri tuotantotapojen tuotteiden varastointi luomutilalla PELTOJEN JA KOTIELÄINTEN SIIRTYMÄVAIHE 22 Nautojen normaali siirtymävaihe 23 Nautojen siirto luomuun 24 kuukauden poikkeuksella NAUTOJEN HANKINTA 26 Luomutuotannossa käytettävä eläinaines 26 Eläinten luomukelpoisuus, eläinkaupan dokumentit 27 Poikkeukset koskien tavanomaisesti kasvatettujen eläinten hankintaa 28 Lisääntymismenetelmät TAUTIEN ENNALTAEHKÄISY JA LÄÄKINTÄ 30 Eläintautien torjuntayhdistyksen (ETT) ohjeet 30 Salmonellavalvonta 31 Nautojen terveydenhuolto ja Eläinten hyvinvoinnin tuki 31 2
3 Sairas eläin ja toiminta tautiepäilytilanteessa 31 Eläinlääkkeiden käyttö 32 Kielletyt valmisteet 33 Varoajat ja hoitokerrat 33 Lääkekirjanpito 34 Eläinten lääkitsemistä ohjaavat muut säädökset 35 Naudanlihantuotannossa erityisesti huomioitavia ongelmia 35 Nautaeläimen lopettaminen 36 Raatojen hävittäminen LUOMUNAUTOJA KOSKEVIA HOITOKÄYTÄNTÖJÄ 39 Eläinten hyvinvoinnista yleisesti 39 Tuotantohygienia nautatiloilla 40 Ohjeita nautojen käsittelyyn 40 Luomunaudoille suoritettavat toimenpiteet 41 Kuivikkeet LUOMUREHUT 44 Rehuomavaraisuus 45 Siirtymävaihelohkojen rehut 45 SV1 rehu 45 Karkearehu 46 Rehun säilöntäaineet 46 Rehukasvit 46 Perinnebiotoopit ja yhteislaitumet 48 Väkirehu 49 Juotto 50 Muut rehut 51 Tavanomaiset rehut 52 Tilojen välinen rehukauppa 52 Rehuhygienia 53 Ruokinta käytännössä 54 Rehukirjanpito NAUTAKARJARAKENNUKSET 59 Naudan pitopaikka 59 Nautakarjarakennusten ja pitopaikkojen olosuhteet 59 Luomunautakarjarakennusta koskevat vaatimukset 60 Ikkunapinta-ala 60 Eläinten käytettävissä oleva pinta-ala 61 Kiinteän lattian osuus lattiapinta-alasta 62 Vasikan pitopaikka 62 Pitopaikan puhtaana- ja kunnossapito 63 Vesi 63 Ruokailupaikat 64 Eläinten kytkeminen 65 3
4 10. ULKOILU 66 Ulkoilualueiden rakenteet ja rakennukset 66 Laidunnus 68 Poikkeukset ulkoiluvaatimuksiin 69 Ulkoilualueen vaatimukset LUOMUNAUDANLIHAN MARKKINOINTI 71 Luomueläinten kuljetus 71 Kuljetuskelpoinen nauta 72 Välitettävän pihvivasikan laatuvaatimukset 73 Terni-/ pikkuvasikan laatuvaatimukset 73 Luomuteurastamo 74 Luomutuotteiden tunnistaminen 74 Nutojen ruhon ja lihan laatu 75 Luomunaudanlihan suoramyynti 76 Lihantarkastus 76 Lihan myynti, elintarvikehuoneistoilmoitus 77 Elintarvikkeiden ja lihan myynnin luomuvalvonta 78 Suoramyynnin kannattavuus 78 LIITE 1. Proagrian luomuasiantuntijat 79 LIITE 2. Vaatimuksenmukaisuusvakuutusesimerkki 80 LIITE 3. ETT:n ohjeet 81 LIITE 4. Salmonellavalvonnan Toimintaohjeet 82 LIITE 5. Luomujuomajauhe-Esimerkki 84 Oppaan rahoituksesta vastaa maa- ja metsätalousministeriö. Oppaaseen on koottu sekä luomutuotantoehtoja, muun lainsäädännön vaatimuksia että nautasektorin suosituksia ja hyviä käytäntöjä. Sarjassa on aiemmin ilmestynyt Luomusikatuotannon hyvät toimintatavat -opas. Tekijät: Anne Johansson, ProAgria Länsi-Suomi; Ulla-Maija Leskinen, ProAgria Etelä-Pohjanmaa; Seija Roimela, ProAgria Keski-Pohjanmaa; Marja Suutarla, ProAgria Keskusten Liitto; Pirkko Tuominen, ProAgria Pohjois-Savo ja Ulla Turunen, ProAgria Pohjois-Karjala, Kuvat: Ulla-Maija Leskinen, Jari Luokkakallio, Jari Tikkanen, Pirkko Tuominen ja Ulla Turunen ProAgria Keskusten Liitto ry., Urheilutie 6, PL 251, VANTAA, 4
5 JOHDANTO Luonnonmukainen kotieläintuotanto on viime aikoina lisääntynyt erityisen voimakkaasti naudanlihantuotannon alalla. Varsinkin emolehmätilat ovat nähneet luonnonmukaisen tuotannon toiminnallisesti ja taloudellisesti hyvänä vaihtoehtona. Emolehmätiloilla luomutuotantoon siirtyminen on mahdollista tehdä suhteellisen vähäisillä muutoksilla eläinten ruokintaan ja hoitoon. Luomunautojen loppukasvatuspaikkojen määrä ei ole kuitenkaan kehittynyt vastaavasti. Tällä hetkellä loppukasvatuspaikkoja on huomattavasti vähemmän tarjolla kuin välitykseen tulevia luomupihvivasikoita. Vielä huonompi tilanne on maitorotuisten vasikoiden kohdalla, joista vain murto-osa lähtee ternivasikkana tai juoton jälkeen jatkokasvatukseen toiselle luomukotieläintilalle. Huomattava osa luomulaatuisista vasikoista päätyykin loppukasvatukseen tavanomaiseen tuotantoon. Luomulihaketjun tavoitteena on, että tulevaisuudessa nykyistä suurempi määrä luomutiloille syntyneistä vasikoista kasvatetaan luomutuotantoon erikoistuneilla tiloilla. Toiminnan kehittämiseksi on nähty tärkeänä koota yhteen ohjeet, luonnonmukaisen naudanlihantuotannon hyvistä toimintatavoista, oppaaksi yrittäjälle. Tämän oppaan tarkoituksena on antaa perustiedot luomunaudanlihantuotannosta ja sen hyvistä käytännöistä sekä siitä, mitä on otettava huomioon suunniteltaessa siirtymistä luomunaudanlihantuotantoon. Tavoitteena on vahvistaa luomutuotantotapaa, mutta myös antaa ohjeita muuhun eläinten hyvinvointiin ja kestävään tuotantomuotoon. Luomutuotantoehtojen lisäksi mukaan on otettu tärkeimpiä eläinsuojelumääräyksiä, täydentävien ehtojen kohtia ja muita ohjeita. Naudanlihantuotannon hyvistä toimintatavoista on aikaisemmin valmistunut Suomen Elintarviketeollisuusliitto ry:n ja Suomen Lihateollisuusyhdistyksen Lihantuotannon hyvät toimintatavat Nautaketju -opas, joka löytyy ETL:n nettisivuilta ProAgria Keskusten Liiton sarjassa on aikaisemmin ilmestynyt Luomusikatuotannon hyvät toimintatavat -opas, joka löytyy ProAgrian nettisivuilta Toimialat Liha Sikatalous. Luomunaudanlihantuotannon hyvät toimintatavat -oppaan rahoituksesta vastaa maa- ja metsätalousministeriö. Antoisia lukuhetkiä oppaan parissa! Työryhmä
6 1. LUONNONMUKAISEN ELÄINTUOTANNON TAVOITTEITA JA YLEISIÄ OHJEITA Luonnonmukaisen eläintuotannon tavoitteena on tuottaa kuluttajille korkealaatuisia kotieläintuotteita siten, että eläinten kasvatuksessa huomioidaan niiden hyvinvointi ja lajikohtaiset käyttäytymistarpeet. Tuotannossa otetaan huomioon sekä ympäristönsuojelu että ihmisten, eläinten ja kasvien terveys ja hyvinvointi. Luomutuotannossa kotieläintuotanto on tärkeä osa maatilakokonaisuutta. Eläintuotannon ja kasvinviljelyn on muodostettava alueellisiin olosuhteisiin mukautuva kokonaisuus, jossa toteutuvat kestävän maataloustuotannon periaatteet. Eläintuotanto ilman yhteyttä peltoalaan ei ole luonnonmukaisen tuotannon periaatteiden mukaista. Rehukasvien viljelyllä monipuolistetaan viljelykiertoa ja vastavuoroisesti eläinten tuottama lanta palaa ravinnekiertoon eloperäisenä, maata parantavana lannoitteena. Kaikessa eläintuotannossa on noudatettava eläinsuojelulakia. Muuntogeenisten organismien ja niiden johdannaisten käyttö on luomutuotannossa kielletty lukuun ottamatta eläinlääkkeitä. Tavanomainen tuotanto luomukotieläintilalla Luomutuotanto on tuotantoehdoin säädeltyä. Tuotantoehdot ovat vähimmäisvaatimuksia, ja perustuvat EU:n Neuvoston ja Komission asetuksiin sekä MMM:n asetuksiin. Suomessa Elintarviketurvallisuusvirasto Evira (jatkossa tässä oppaassa käytetään virastosta lyhennystä Evira) on viranomainen, joka vastaa luonnonmukaisen tuotannon tuotantoehdoista ja tuotannon valvonnasta. Luomukotieläintilalla koko peltoalan tulee olla luonnonmukaisesti viljelty tai siirtymässä siihen. Myös luonnonlaitumien, perinnebiotooppien ym. eläinten käyttämien laidunalueiden on kuuluttava luomuvalvontaan. Samalla tilalla ei ole mahdollista kasvattaa samaa eläinlajia sekä luomuna että tavanomaisena esim. emolehmät luomussa ja lypsylehmät tavanomaisessa tuotannossa. Sen sijaan eri eläinlajeja voi olla samalla tilalla eri tuotantotavalla hoidettuna esim. naudat luomu ja hevoset tavanomaisessa tuotannossa. 6
7 2. LUONNONMUKAISEN TUOTANNON VALVONTA JA LUOMUUN LIITTYVÄT TUET Liittyminen valvontajärjestelmään Markkinoitaessa luomutuotteita on aina kuuluttava luomuvalvontaan. Valvonnalla taataan kuluttajalle, että markkinoilla olevat luomutuotteet on tuotettu luonnonmukaisen tuotannon tuotantoehtoja noudattaen. Luonnonmukaisen tuotannon valvontajärjestelmään haetaan siinä vaiheessa, kun tuotanto täyttää luomuehtojen vaatimukset. Valvontaan hakeutuminen ei ole sidoksissa mihinkään tiettyyn ajankohtaan vuodessa. Evira ohjaa alueellisia Elinkeino- ja ympäristökeskuksia (ELY-keskukset) luonnonmukaisen tuotannon valvonnan toimeenpanossa. ELY-keskukset toimeksi antavat tarkastukset Eviran valtuuttamille luonnonmukaisen tuotannon tarkastajille. Valvontajärjestelmään hakiessaan luomutoimija sitoutuu liittymispäivästä lähtien noudattamaan toiminnassaan kaikkia luomusäädöksiä. Liittymispäivä on päivä, jolloin hakemus saapuu ELY-keskukseen tai Eviraan. Kaikilla valvontajärjestelmään kuuluvilla tiloilla on oma luomurekisterinumero. Eri tuotantosuunnat on kukin haettava omalla liitelomakkeellaan valvontaan. Jos tilalla tehdään tuotteiden jatkojalostusta tai pakkaamista, on näiden toimintojen luonteesta riippuen kuuluttava joko alhaisen jalostuksen taikka luomuelintarviketuotannon valvontaan. Alhaista jalostusta on naudanlihan tuotannon osalta omien eläinten tilateurastus, lihan paloittelu, jauhelihan valmistus sekä tuotteiden pakkaaminen ja merkitseminen luomutuotteeksi. Tätä pidemmälle menevä tai ostoraakaaineisiin perustuva jalostustoiminta on elintarvikkeiden valmistusta ja edellyttää luomuelintarvikevalvontaan hakeutumista. Kasvintuotannon, kotieläintuotannon ja ns. alhaisen jalostuksen osalta valvontajärjestelmään hakeutumisen lomakkeet ja suunnitelmat toimitetaan oman alueen ELY-keskukseen. Luomuelintarviketuotannon hakemus palautetaan Eviraan. Luomuvalvontaan hakemisessa tarvittavat suunnitelmat Valvontajärjestelmään liityttäessä on laadittava luomusuunnitelma, jossa kuvataan tilan toiminta. Kasvinviljely kuvataan omassa suunnitelmassaan ja kotieläintuotanto omassaan sekä mahdollinen jalostustoiminta omassaan. Oleellista on, että suunnitelmissa kerrotaan, kuinka tilalla luomutuotannon tuotantoehdot aiotaan käytännössä toteuttaa ja miten mahdolliset riskit vältetään. Jokaisella luomutilalla on oltava aina ajantasainen luomusuunnitelma. Toiminnan muuttuessa suunnitelma on päivitettävä. Hyvä luomusuunnitelma on sellainen, jonka lukemalla saa kokonaiskuvan tilan toiminnasta. 7
8 Kasvinviljelyn luomusuunnitelma Kasvinviljely on luomunautatilalle tärkeää rehuntuotannon ja laiduntamisen näkökulmasta ja oleellinen osa luomutilan kokonaisuutta. Kasvinviljelyn luomusuunnitelman on sisällettävä muun muassa seuraavat kuvaukset: 1. Tilan tuotantosuunnat, toiminnat ja töiden toteutus (yhteiskoneet, rahtityö...) 2. Tuotanto- ja varastointitilat 3. Kasvinviljely: viljelykiertosuunnitelma, luonnonlaitumet 4. Lannoitus- ja kasvinsuojelusuunnitelma 5. Lisäysaineisto 6. Mahdollinen rinnakkaisviljely ja rinnakkaisviljeltyjen tuotteiden erillään pito 7. Kuvaus tuotteiden kuljetuksesta 8. Viljelyskartta 9. Jäljitettävyys; esim. ostetut ja myydyt tuotantopanokset 10. Yhteistyö, viljelysopimukset Kotieläinten luomusuunnitelma Kun siirretään tilan eläimetkin luonnonmukaiseen tuotantoon, kuvataan niiden hoitoon, ruokintaan ja rakennuksiin liittyvät asiat omassa luomusuunnitelmassaan. Kotieläinten luomusuunnitelmaan kirjataan muun muassa seuraavat: 1. Eläinten alkuperä 2. Eläinten rehut ja ruokinta 3. Käytännöt eläinten hoidossa ja eläimille suoritettavat toimenpiteet 4. Eläinten terveydenhoito ja käytännöt lääkityksissä 5. Eläinsuojat, pohjapiirros tuotantorakennuksesta, ulkotarhoista ja jaloittelualueista 6. Eläinten jaloittelu, ulkoilu sekä laidunnus, luonnonlaitumet 8. Eläintilan puhdistus ja kuivitus 9. Jäljitettävyys, yhteistyökumppanit 10. Tilan tavanomaiset eläimet, niiden hoito ja ruokinta, erillään pito Muita valvontaan haettaessa tarvittavia liitteitä: - Rakennusten pohjapiirros piirrokseksi riittää toimijan oma tekemä, johon merkitään mm. karsinoiden pinta-alat ja niihin sopivien eläinten maksimimäärät, kiinteän lattian osuus ja valoaukkojen määrä. - Pohjapiirros jaloittelualueista ja -tarhoista. - Luonnonlaitumista ja tarhoista liitetään mukaan tuottajan oma piirros tai esim. kopio EU-kartasta, johon alueet on merkitty alueille haetaan siirtymävaiheen lyhennystä omalla lomakkeellaan. - Jos valvontaan hakeutumisen yhteydessä haetaan jotain poikkeuslupaa, laitetaan myös se liitteeksi. 8
9 Alhaisen jalostuksen omavalvontasuunnitelma Alhaisen jalostuksen valvontahakemuksen liitteeksi tarvitaan kuvaus valmistustoiminnan luonteesta tai omavalvontasuunnitelma: Miten toimija varmistaa, että: - kirjanpidosta voidaan jäljittää markkinoille saatettavien luomutuotteiden valmistajat sekä vastaanottajat/ostajat (jos eri kuin vastaanottaja) - taselaskelmia laaditaan - koostumusta ja pakkausmerkintöjä koskevia vaatimuksia noudatetaan Tuotteen valmistajan tulee kuvata omavalvontasuunnitelmassa valvonnan piiriin haettavasta toiminnasta mm: - toiminnan luonne eli valmistaminen - onko toiminta jatkuvaa vai kausiluontoista - alihankinta- ja /tai vuokrasopimus (esim: teurastuksesta) - luettelo valmistettavista luomutuotteista - luettelo luomutuotteiden valmistuksessa käytettävistä omista raaka-aineista - luettelo valmistettavista tavanomaisesti tuotetuista elintarvikkeista - valmistustoiminnan vaiheet (esim. sanallisesti tai kaaviona) - omavalvontakuvaus - luomutuotteiden valmistukseen, pakkaamiseen ja varastointiin käytettävät tilat - luettelo niistä tilan koneista ja laitteista, joita käytetään luomutuotteiden valmistuksessa ja varastoinnissa - kuvaus luomutuotteita koskevista kuljetusmenettelyistä - ne toimenpiteet, joilla toimija varmistaa, että luomusäädöksiä noudatetaan Elintarviketuotannon luomusuunnitelma Hakemukseen tarvitaan kaupparekisteriote (enintään kolme kuukautta vanha) ja elintarviketuotannon luomusuunnitelma: - täydelliset kuvaukset yrityksen yksiköistä, tuotantopaikoista ja/tai toiminnasta, - kaikki käytännön toimenpiteet, joilla yritys varmistaa, että luomusäädöksiä noudatetaan - varotoimenpiteet, jotka yritys toteuttaa muiden kuin sallittujen tuotteiden tai aineiden aiheuttaman sekoittumisen tai vaihtumisen vähentämiseksi - puhdistustoimenpiteet, jotka toteutetaan varastointipaikoissa ja koko tuotantoketjussa ohje: Tietoa Evirasta Lomakkeet ja ohjeet Luomu Luomusuunnitelmaohjeelintarvikkeet (pdf) 9
10 Taulukko 1. Hakulomakkeita ja ohjeita hakuun. Luomuerityistukisopimuksen hakuun liittyvät lomakkeet: Mavi 215K Sopimus luonnonmukaisesta kasvintuotannosta Mavi 215E Sopimus luonnonmukaisesta kotieläintuotannosta Mavi 215M/215U Eläinmäärän ilmoittaminen ELY-keskukseen (lammas, sika, siipikarja -> nautojen osalta ei tarvetta palauttaa) Luonnonmukaisen tuotannon valvontajärjestelmiin hakeminen: Hakemus valvontajärjestelmään, luomuvalvontalomake 1 Tuotantosuunnan mukaiset liitelomakkeet: Peltokasvintuotanto Täydennyslomake 1a Eläintuotanto Täydennyslomake 1d Elintarvikkeet Täydennyslomake 1h Alhaisen jalostuksen tuotanto Täydennyslomake 1e Poikkeusluvat: Siirtymävaiheen lyhennys Tavanomaisen lisäysaineiston käyttö Eläintuotannon luvat Luomusopimushakemusten liitteet: Mallipohja Luomusuunnitelmalle Mallipohja Viljelykiertosuunnitelmalle Luomuvalvonta: Toimijan selvitys tuotantotarkastuksesta Luomuvalvontalomake 5 Luomuvalvontalomake 10 (muutokset toimijan toiminnassa, esim. omistajanvaihdostilanteissa) hakusanaksi mavi ja lomakkeen numero lomakkeet ja ohjeet luomu valvontaan hakeminen palautus Ely-keskukseen, paitsi elintarviketoiminnan osalta Eviraan lomakkeet ja ohjeet luomu lupahakemukset palautus Ely-keskukseen, paitsi tav. om. rehun poikkeuslupahakemus Eviraan lomakkeet ja ohjeet luomu mallipohjat luomutoimijoille TAI ProAgrian pohja TAI oma lomakkeet ja ohjeet luomu tarkastus Ennen mihin tahansa luomuvalvontajärjestelmään hakeutumista on varmistettava, että tilalla on kaikki luonnonmukaisen tuotannon tuotantoehtojen mukaiset toimenpiteet tehtyinä ja tarvittavat suunnitelmat valmiina. Siirtymisen suunnitteluun ja muutosten tekoon on varattava riittävästi aikaa, vähintään puoli vuotta. Suunnitteluun tarvittava aika voi olla huomattavasti pidempikin, tuotantosuunnasta ja tarvittavista toimenpiteistä riippuen. Suunnitteluvaiheessa kannattaa hyvissä ajoin ottaa yhteyttä luomuasiantuntijoihin ja hankkia tietoa luomutuotannosta eri tietolähteistä ja toisilta luomutiloilta. ProAgrian luomuasiantuntijoiden yhteystiedot löytyvät tämän oppaan Liitteestä 1. Taulukko 2. Luonnonmukaista tuotantoa koskevia ohjeita. Luonnonmukainen tuotanto 1. Yleiset ja kasvintuotannon ehdot. 4. painos Eviran ohje 18219/4: Luomutuotanto 2. Eläintuotannon ehdot. 3. painos Eviran ohje 18217/3: Luonnonmukaisen tuotannon ohjeet 3. Elintarvikkeet Eviran ohje 18222/1: Muutos: Pakolliset pakkausmerkinnät alkaen Luonnonmukaisen tuotannon ohjeet 8. Alhainen jalostus. Eviran ohje 18225/1: 10
11 Luomuvalvonta käytännössä Luomutuotannon tuotantoehtojen noudattaminen koskien kaikkia kohtia (eläinten hankinta, ruokinta, olosuhteet. lääkintä ym.) on aloitettava viimeistään, kun hakemus valvontaan liittymisestä lähetetään ELY-keskukseen. Alkutarkastus Kun hakemus valvontajärjestelmään liittymisestä on tullut ELY-keskukseen, toimeksi antaa se tarkastajalle ns. alkutarkastuksen tekemisen kyseisen toimijan tuotantoyksikköön. Alkutarkastuksessa selvitetään, täyttääkö toiminta luomutuotannon ehdot ja voidaanko tila hyväksyä luomutuotantoon. Siirtymävaihe alkaa, jos alkutarkastus hyväksytään. ELYkeskus tekee päätöksen alkutarkastuksesta mahdollisimman nopeasti. Kasvintuotannon alkutarkastuksessa tarkastetaan mm. luomusuunnitelman ajantasaisuus, rinnakkaisviljely, siementen alkuperä ja tarvittavat luvat, viljelykierto, varastot ja varastokirjanpito sekä viljelymuistiinpanot (lohkokortit). Peltokierroksella katsotaan rikkatilanteen hallinta, pellon hoito ja käytetyt viljelymenetelmät. Eläintuotannon alkutarkastuksessa tarkastetaan mm. kotieläinrakennukset, rehuvarastot, laitumet (myös luonnonlaitumet), tarhat, rehut ja ruokinta eläinryhmittäin sekä kotieläinten luomusuunnitelman käytännön toteutus. Tarkastuksessa katsotaan eläimet ja niiden olosuhteet, hoitokäytännöt, lääkintä ja ruokintaolosuhteet sekä eläinten alkuperä ja jäljitettävyys. On tärkeää, että kaikki tarvittavat asiakirjat ja toimenpiteet on toteutettu luomuehtojen mukaisesti, koska alkutarkastuksessa ei anneta lisäaikaa korjauksiin. Alkutarkastuksesta tehtävän päätöksen perusteella tuotantomuoto joko hyväksytään valvontajärjestelmään tai hakemus hylätään. Viljelijä voi hakea alkutarkastusta uudelleen, kun edellisen alkutarkastuksen puutteet on korjattu. Alkutarkastus on tilalle maksullinen (Eviran hinnasto Vuosittaiset tuotantotarkastukset Valvontajärjestelmään hyväksymisen jälkeen luomutilalle tehdään vuosittain tuotantotarkastus. Kasvintuotannosta ja eläintuotannosta on omat tarkastuksensa, samoin alhaisen jalostusasteen toiminnasta ja elintarviketuotannosta. Tarkastukset tekee Eviran valtuuttama tarkastaja ELY-keskuksen tai Eviran toimeksi antamana. Jos tilalla on monenlaista luomutoimintaa, tekee tarkastuksen henkilö, jolla on valtuudet tarkastaa samalla käynnillä sekä kasvi- että eläintuotanto mukaan lukien mahdollinen alhainen jalostus. 11
12 Osa tarkastuksista tehdään ennalta ilmoittamatta. Tuotantotarkastus ajoittuu yleensä kesä-joulukuun välille, mutta se voidaan tehdä myös muuna ajankohtana. ELY-keskus tekee päätöksen tuotantotarkastuksesta pääsääntöisesti kahden kuukauden kuluessa siitä kun tarkastuspöytäkirjat ja mahdolliset lisäselvitykset ovat saapuneet. Tilalle toimitetaan tällöin kirjallinen tuotantotarkastuspäätös sekä kopiot tarkastuksen aikana täytetyistä asiakirjoista. Lisäksi päätöksen mukana seuraa ns. toimijan asiakirjaselvitys, joka on todiste valvontajärjestelmään kuulumisesta. Vuosittainen tuotantotarkastus on tilalle maksullinen: kasvipuolella perusteena on pinta-ala ja eläinpuolella tarkastukseen kulunut aika. Peltoalan ulkopuolelle kuuluvien luonnonlaidunten ja vastaavien alojen tarkastus kuuluu osana kotieläinpuolen tarkastukseen. Vuoden aikana tilalle voidaan tehdä lisäksi uusintatarkastus tai ylimääräinen tarkastus. Uusintatarkastus perustuu varsinaisella tarkastuksella havaittuihin puutteisiin tuotantoehtojen noudattamisessa ja kaikkia asioita ei välttämättä tarkasteta uudelleen. Uusintatarkastus on aina tilalle maksullinen. Ylimääräinen tarkastus tehdään vuosittain otantana 20 %:lle eläintiloista, eli se voi sattua tilan kohdalle, vaikka vuosittaisella tuotantotarkastuksella kaikki asiat olisivat olleet kunnossa. Ylimääräinen tarkastus on tilalle maksuton. Toimijan oikeudet liittyen valvontaan Luomutarkastuksella tehtävät asiakirjat kannattaa lukea huolella läpi ennen kuin vahvistaa ne allekirjoituksellaan. Asiakirjoihin ei tule jäädä avoimia kohtia. Epäselvissä tilanteissa viljelijällä on oikeus vaatia itselleen kopiot tarkastuspöytäkirjoista. Valvontaan hakeutuessaan viljelijä antaa luvan tehdä toiminnalleen luomutarkastuksia. Luomutarkastajaa toimija ei voi tilalleen valita, mutta viljelijällä on aina oikeus jättää luomutarkastuksen yhteydessä oma näkemyksensä asiasta, jos on tuotantoehtojen noudattamisesta eri mieltä kuin tarkastaja. (Lomake: Tietoa Evirasta Lomakkeet ja ohjeet Luomu Tarkastus) 12
13 Mikäli tarkastuksessa havaituista puutteista on tulossa tuotteiden markkinointikielto, on ELY-keskuksella velvollisuus kuulla viljelijää asiassa. Vastine kannattaa näissä tapauksissa aina antaa, jos oma näkemys poikkeaa ELYn kannasta. Viljelijällä on myös varsinainen valitusoikeus koskien tarkastuspäätöstä. Päätöksen yhteydessä on ohjeet valituksen tekemisestä. Valitusaikaa on 30 päivää ja valitus osoitetaan Maaseutuelinkeinojen Valituslautakunnalle. Valitus tehdään kirjallisesti, varustetaan allekirjoituksella ja siinä kerrotaan selkeästi ainakin: - valittajan nimi ja kotikunta sekä osoitetiedot ja puhelinnumero - päätös, johon haetaan muutosta - miltä kohdin päätökseen haetaan muutosta ja mitä muutoksia päätökseen vaaditaan tehtäväksi - perusteet, joilla muutosta vaaditaan Liitteeksi valituksen mukaan laitetaan: - valituksenalainen päätös jäljennöksenä - selvitys valitusajan alkamisen ajankohdasta - mahdolliset asiakirjat, joihin valituksessa vedotaan - mahdollisen asiamiehen valtakirja, jos hän ei ole asianajaja tai oikeusavustaja Seuraamukset tuotantoehtorikkomuksista Tarkastaja kirjaa tilalla havaintonsa tuotantotarkastuspöytäkirjaan, jonka allekirjoittaa sekä viljelijä että tarkastaja. Mikäli tarkastuksella on kiinnitetty huomiota puutteisiin tuotantoehtojen noudattamisessa ja kirjattu ne tarkastuspöytäkirjaan, pyytää ELY-keskus tarvittaessa lisäselvitystä ennen kuin tekee asiassa päätöksen ja päättää myös mahdollisista seuraamuksista. Lievässä rikkeessä voidaan luomutoimijalle antaa huomautus, joka on kirjallinen kehotus tai ohje puutteen korjaamiseksi. Huomautusta on noudatettava määräajassa ja se voi edellyttää uutta tarkastusta. Huomautuksen noudattamatta jättäminen johtaa tavallisesti markkinointikieltoon. Vakavasta tuotantoehtorikkomuksesta (esim. tavanomaisen rehun syötöstä) voidaan määrätä myös suoraan markkinointikielto. Markkinointikielto tarkoittaa luonnonmukaiseen tuotantoon viittaavien merkintöjen poistamista tuotteista ja tuotteiden markkinoille pääsyn estämistä luonnonmukaisesti tuotettuina. Markkinointikielto voi koskea tuoteerää (esim. eläinryhmää) tai määräaikaisesti tuotantosuuntaa tai koko tilaa. Toimijan on ilmoitettava kirjallisesti tuotteen ostajalle saamastaan markkinointikiellosta. Markkinointikiellon aikana tuotteet on markkinoitava tavanomaisesti tuotettuina. Erittäin vakavissa tapauksissa, missä tuotantoehtojen rikkominen on esimerkiksi huomautuksista huolimatta toistunut, voidaan toimija erottaa valvontajärjestelmästä. Valvontajärjestelmästä erotettu toimija voi hakeutua määräajan jälkeen uudelleen valvontajärjestelmään. Tällöin siirtymävaihe alkaa kuitenkin alusta. Evira voi myös erottaa valvontajärjestelmästä määräajaksi toimijan, joka on tahallisesti tai törkeästä huolimattomuudesta laiminlyönyt säädetyt maksut. Tuomioistuin voi tuomita sakkoja tahallaan tai törkeästä huolimattomuudesta aiheutetusta sääntöjenrikkomuksesta. Jos tilalla on voimassa luomusopimus, voi tuotantoehtorikkomuksista tulla seuraamuksia myös tukimaksatuksiin. Lisätietoja valvonnan seuraamuksista ja niiden määristä löytyy Eviran vuosittaisesta Luonnonmukaisen tuotannon valvontaraportista: Tietoa Evirasta Asiakokonaisuudet Luomu 13
14 Luomuvalvonnasta eroaminen Viljelijä voi ELY-keskukseen tehdyllä kirjallisella ilmoituksellaan (Lomake: Tietoa Evirasta Lomakkeet ja ohjeet Luomu Ilmoitukset luomuvalvonnalle Muutokset toiminassa ja eroaminen valvonnasta) milloin vain erota luonnonmukaisen tuotannon valvonnasta. Kaikki varastossa olevat tuotteet ja tilan eläimet muuttuvat eroamishetkellä tavanomaisesti tuotetuiksi, eikä niitä voi sen jälkeen enää markkinoida luonnonmukaiseen tuotantoon viittaavin merkinnöin. Jos tilalla on voimassa luomusopimus, on valvontaan kuuluttava niin kauan kuin sopimus on voimassa. Luomusopimuksen päättyminen ei poista viljelijää valvontajärjestelmästä, vaan tuotantoehtoja tulee noudattaa ja tarkastukset tehdään normaalisti, kunnes viljelijä ilmoittaa eroamisesta. Luonnonmukaisen tuotannon erityistukisopimukset Ympäristötuen erityistukisopimuksiin kuuluvan luonnonmukaisen tuotannon sopimuksen hakuaika on vuosittain mennessä. Sopimushakemus, joka luomukotieläintuotannon osalta tehdään lomakkeella 215E, toimitetaan ELY-keskukseen liitteineen kahtena kappaleena kaikkien tilan omistajien allekirjoituksella vahvistettuna. Huomioitava on, että luomusopimus voidaan tällä hetkellä tehdä vain ympäristötukikelpoisista lohkoista, jotka ovat joko viljelijän omistuksessa tai niistä on kirjallinen, koko sopimuskauden kattava vuokrasopimus. Sopimuksen ulkopuolelle jääviä lohkoja on viljeltävä luomumenetelmin, mutta niistä ei saa luomutukea. Luomukotieläinsopimus voidaan tehdä, kun tilalla on vähintään 1 ey luomutuotantoon siirrettäviä eläimiä. Luomukotieläintukea maksetaan niille lohkoille, joille riittää eläintiheyttä 0,5 ey/ha. Liitteinä tarvitaan sopimushakemuksen mukaan: - luettelo sopimukseen haettavista peruslohkoista (esim. kopio lomakkeesta 102B, mistä on vedetty yli lohkot, joita ei sopimukseen voida hakea (ks.ed. kpl)) - viljelykiertosuunnitelma kaikille lohkoille koko sopimuskaudeksi - mahdolliset vuokrasopimukset - mikäli tila ei ole aikaisemmin kuulunut luomuvalvontajärjestelmään, siihen hakuun liittyvät asiakirjat - mikäli hakija ei aikaisemmin ole kuulunut kasvintuotannon luomuvalvontaan, on luonnonmukaisen kotieläintuotannon sopimusta haettaessa huolehdittava myös siitä, että mukana on todistus vähintään viiden päivän luomukurssista tai vastaavat opinnot luomusta. Kotieläimiä luomuun siirrettäessä on hyvä valita kurssitarjonnasta kotieläinpäiviä. 14
15 Vuosittain tukihaun yhteydessä haetaan myös luomutukien maksatusta lomakkeella 101B, eli tukihakulomakkeella. Luomusopimus edellyttää, että viljelijä ilmoittaa vuosittain tuotantosuunnitelman, jossa on esitetty viljelykasvit kasvulohkoittain pinta-aloineen. Käytännössä kasvulohkolomake (lnro 102B) täyttää tämän vaatimuksen. Mikäli tilalla on muita luomutukikelpoisia eläimiä kuin nautoja (lampaat, vuohet, siat, siipikarja), on niiden määrä ilmoitettava vuosittain Elyyn lomakkeella 215U tai 215M. Luomuvalvontaan voi kuulua ja siten markkinoida tuotteitaan luomuna ilman voimassa olevaa luomutukisopimusta. Luomusopimuksen teon edellytyksenä puolestaan on aina valvontajärjestelmään kuuluminen. Eläinyksiköt Eläinyksikkökertoimet ovat erilaisia eri järjestelmissä. Luomutuotantoehtojen eläinyksikkökertoimia käytetään mm. määritettäessä eläinten maksimimäärää peltohehtaaria kohden (ks. kohta Lannanlevitysala, lannan luovutus ja vastaanotto, s. 19) sekä pienen kotieläintilan perustetta laskettaessa, jos eläimiä pidetään kytkettyinä (ks. s. 65). - emolehmä, hieho, siitossonni, lihanauta yli 8kk=0,5 ey - nauta alle 8 kk=0,14 ey Luomukotieläintuen eläinyksikkökertoimia käytetään mm. laskettaessa kuinka suurelle alalle luomukotieläintukea voidaan maksaa (eläintiheysminimi 0,5 ey/ha). - sonnit, lehmät ja muut naudat yli 24 kk=1 ey - naudat 6 24 kk=0,6 ey - naudat alle 6 kk=0,4 ey Luomukotieläinvalvontaan hakeutuminen tai luomukotieläinsopimuksen teko eivät ole riippuvaisia siitä, onko tila ympäristötukijärjestelmässä tai LFA:n kansallisessa lisäosassa hakeutunut kotieläin- vai kasvitilaksi. Näissä tukijärjestelmissä on omat määrityksensä eläinyksiköille. Luomukotieläintuotantoon ei vaikuta, hakeeko eläimilleen EU-nautapalkkioita tai pohjoista kotieläintukea, joissa myös on omat perusteensa tukien määräytymiselle. Taulukko 3. Luonnonmukaista tuotantoa ohjaavaa lainsäädäntöä. Neuvoston asetus (EY) N:o 834/2007 luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta Komission asetus (EY) N:o 889/2008 luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta Maa- ja metsätalousministeriön asetus luonnonmukaisesta tuotannosta, luonnonmukaisten tuotteiden merkinnöistä ja valvonnasta 846/2008 Liitteet: 15
16 3. KIRJANPITOVELVOITE Suunnitelmien ja muistiinpanojen on oltava tilalla ajan tasalla, tällöin tarkastus sujuu nopeammin ja toiminta on helpompi varmentaa. ProAgrian asiantuntijat ja muut alan toimijat auttavat ja ohjaavat suunnitelmien ja muistiinpanojen tekemisessä. Kirjaamisia varten löytyy myös erilaisia muistiinpanopohjia sekä paperiversioita että taulukkolaskentapohjalle tehtyjä. Kirjanpitojärjestelmä kannattaa miettiä niin, että ei tehdä turhaan päällekkäisiä kirjauksia, vaan kerralla täytetään useammankin tahon vaatimukset. Kirjaukset on paras tehdä heti tapahtuman jälkeen, niin ne eivät unohdu. Tilalta edellytetyt muistiinpanot Muistiinpanot tulee luomutilalla tehdä mm. seuraavista asioista: - Tilalle hankitut (ostetut tai saadut) tuotantopanokset (kuten lannoitteet, mukaan lukien karjanlanta, maaparannusaineet, kasvinsuojeluaineet sekä siemenet ja muu lisäysaineisto) ja maataloustuotteet mukaan lukien kaikki rehut, myös kivennäis- ja hivenaineet yms. - määrä (esim. kg tai m 3 ) - laatu (esim. siemenohra, rehukaura) - tuotantotapa (luomu, siirtymävaihe, tavanomainen) - tuotteiden myyjä - tuotteiden toimittaja (jos eri kuin myyjä), esim. kuljetusliike - toimituspäivä - vastaanotetuista luomutuotteista tehtyjen pakkausmerkintöjen ja saateasiakirjojen vastaavuuden tarkastusten tulos. Vastaanotettaessa luomutuotteita tarkistetaan, että pakkauksissa ja saateasiakirjoissa olevat tiedot (toimijan ja tuotteen nimi, mahdollinen eränumero, valvontaviranomaisen tunnus) vastaavat toisiaan. 16
17 - tilalla tuotetut ja käytetyt maataloustuotteet - tuotteiden sato ja kokonaismäärä (esim. kg tai m 3 ) ja laatu (esim. ohra, kaura) - mahdollinen hävikki - tuotteiden tuotantotapa (luomu, siirtymävaihe, tavanomainen). - tilalta myydyt ja luovutetut maataloustuotteet - tuotteiden määrä (esim. kg tai m 3 ) ja laatu (esim. mallasohra, rehukaura) - tuotteiden tuotantotapa (luomu, siirtymävaihe, tavanomainen) - tuotteiden vastaanottajat - tuotteiden ostajat (jos ostaja eri kuin vastaanottaja, ei kuitenkaan vähittäismyynnissä kuluttajille) - toimituspäivä - varastokirjanpidon tase - yhteenveto siitä, kuinka paljon tuotantopanoksia ja valmiita tuotteita on kulloinkin varastossa - taseet lasketaan vähintään sato- tai kalenterivuosittain - tasetta ei tarvitse laskea, jos varastotapahtumia on alle 10 kpl/v - eläimiä koskevat tiedot - eläimen tai ryhmän tunnistenumero - eläimen syntymäaika ja vanhemmat - tilalle hankitut eläimet: myyjä, myyjän tilatunnus ja osoite, eläimen syntymätunnus ja syntymäaika, käyttötarkoitus, saapumispäivämäärä, siirtymävaiheen kesto ja päättyminen, luomudokumentit (ks. s. 27) - suoritetut eläinlääkinnälliset toimenpiteet - tilalta luovutetut eläimet: ikä (syntymäaika), ostaja, lähtöpäivämäärä, teuraseläinten osalta paino (voidaan ilmoittaa myös erästä saatuina lihakiloina) - kuolleet eläimet: päivämäärä ja arvioitu kuolinsyy - eläimille suoritetut toimenpiteet - ruokintakirjanpito (ks. tarkemmin Rehukirjanpito s. 57) - lääkekirjanpito (ks. tarkemmin s. 34) Luomutarkastusta varten kannattaa tulostaa Elmeristä raportit edellisen tarkastuksen jälkeen ostetuista ja myydyistä eläimistä ja lisätä niiden tuotantotapa sekä mahdollinen siirtymävaiheen kesto! Tapahtumiin liittyvät kuitit, rahtikirjat, tilausvahvistukset ym. mahdolliset dokumentit kannattaa säilyttää huolellisesti kansioissa. Samoin arkistoidaan ostettujen rehu- ja eläinerien mukana tulleet vaatimuksenmukaisuusvakuutukset ja kopiot asiakirjaselvityksistä. Lohkomuistiinpanoihin kirjataan viljelytoimenpiteet, käytetyt tuotantopanokset, tuholaishavainnot ja korjattu sato. Kaikki kirjanpito säilytetään vähintään viiden vuoden ajan. 17
18 Eläinten merkitseminen ja rekisteröinti Täydentävien ehtojen noudattamiseksi eläinten hankinta tilalle ensimmäistä kertaa vaatii kotieläintilaksi rekisteröitymistä, mikä tehdään kunnan maataloustoimistoon erillisellä lomakkeella. Tuottajan on rekisteröidyttävä myös Maatalouden Laskentakeskuksen ylläpitämään nautaeläinrekisteriin ennen tuotannon aloittamista. Naudat merkitään korvamerkeillä eläinten tunnistamiseksi. Eläinten merkitseminen auttaa jäljitettävyydessä ja ketjuinformaation kulkemisessa. Eläimen alkuperä ja kasvatuspaikka on tiedossa. Luomueläintä tulee seurata myynti- ja ostotilanteessa aina toimijan asiakirjaselvityksen kopio ja vaatimuksenmukaisuusvakuutus. Hyvä käytäntö on, että eläinten siirtyessä tilojen välillä myös eläinten hoito- ja ruokintatiedot seuraavat mukana esim. eläinten rekisteröintikorttiin merkittynä (ks. s. 27) Eläimet on voitava tilalla tunnistaa yksilöllisesti. Tilalla olevien eläinten tulee täsmätä kirjanpidossa ilmoitettuihin eläinmääriin. Nautaeläinrekisterin ajantasainen ylläpito on helpointa Ammu & Elmer tai Pihvi-ohjelmistojen avulla. Näistä ohjelmista saadaan tarvittaessa erilaisia tarkastusta ja omaa kirjanpitoa helpottavia raportteja. Tuotteiden merkitseminen luomutuotteiksi Toimija on valvontajärjestelmään liittyessään sitoutunut noudattamaan luomutuotannon vaatimuksia ja hänen vastuullaan on, että tuotteet täyttävät kaikissa tilanteissa luomutuotannon vaatimukset. Siirtymävaiheen jälkeen tuotettuja tuotteita saa markkinoida luonnonmukaiseen maataloustuotantoon viittaavin myyntiväittämin ja merkinnöin, vaikka kuluvan vuoden tarkastuspäätös olisi vielä tekemättä tai päätös saamatta, kunhan toimijan asiakirjaselvitys on vielä voimassa. (Ks. merkinnöistä tarkemmin kohdasta Luomutuotteiden tunnistaminen, s. 74.) 18
19 Tuotteiden jäljitettävyys Elintarvikkeet, elintarviketuotannossa käytetyt eläimet, rehut ja näiden raaka-aineet pitää pystyä jäljittämään jokaisessa tuotanto-, valmistus- ja jakeluvaiheessa. Elintarvike- ja rehualan toimijat, mm. valmistajat ja myyjät ovat lainsäädännön mukaan vastuussa jäljitettävyydestä. Jäljitettävyydellä tarkoitetaan, että elintarvike- ja rehualan toimija pystyy osoittamaan, mistä raaka-aine- tai muu tuote-erä on tullut ja mihin lähetetty erä on toimitettu. Lisäksi toimijan tulee tietää elintarvikkeiden hankinta- ja luovutusajankohdat. Sisäisellä jäljitettävyydellä tarkoitetaan, että toimija pystyy yhdistämään, mitä tulleita eriä mikin lähtevä erä sisältää. Jäljitettävyyttä koskevien vaatimusten tavoitteena on varmistaa, että elintarvikkeiden turvallisuuteen liittyvissä ongelmatilanteissa elintarvikkeet voidaan poistaa markkinoilta kohdennetusti ja antaa kuluttajille ja valvontaviranomaisille täsmällistä tietoa ja näin välttää tarpeettoman laajat häiriöt markkinoilla. Jäljitettävyysvelvoitteesta säädetään EY:n yhteisessä elintarvikeasetuksessa 178/2002 sekä elintarvikelain (23/2006) 17 :ssä. Elintarvikealan toimijalla on oltava järjestelmä, jonka avulla voidaan jäljitettävyyden tavoitteen kannalta riittävällä tarkkuudella yhdistää saapuneet ja lähteneet erät toisiinsa. Kukin toimija vastaa omalla vastuullaan olevien tuotteiden jäljitettävyydestä osana omavalvontaa. Jäljitettävyysvaatimuksen toteutumisen edellyttämät tiedot riippuvat muun muassa toiminnan laadusta ja laajuudesta. Omavalvontakuvaus Maa- ja metsätalousministeriön asetus 1368/2011 elintarvikkeiden alkutuotannon hygieniavaatimuksista edellyttää toimijoilta kirjallista kuvausta elintarvikkeeseen ja sen käsittelyyn liittyvien terveysvaarojen sekä elintarviketurvallisuuden kannalta kriittisten kohtien hallinnan omavalvonnan toteuttamiseksi. Tällainen on löydyttävä myös luomutilalta. Omavalvontakuvaus sisältää mm. tilojen ja laitteiden puhtaanapitomenetelmät, rehun ja veden laadun valvonnan, haittaeläinten torjunnan, jätteiden ja sivutuotteiden käsittelyn, eläinten hankinnan ja terveystarkkailun sekä lääkkeiden ja kemikaalien säilytyksen. Toimija pitää tiedot ajan tasalla ja esittää pyydettäessä valvontaviranomaiselle. Omavalvontakuvaus sisältyy ns. täydentävien ehtojen tilavalvontaan. ProAgrialta on saatavissa naudanlihatilojen tarpeita varten kehitetty omavalvonnan kuvaus -pohja. Lisätietoja omavalvontavaatimuksista löytyy oppaasta: Täydentävät ehdot Eläinten merkintä ja rekisteröinti, kasvinsuojeluaineet, rehut, elintarvikkeet, eläintaudeista ilmoittaminen ja eläinten hyvinvointi. Opas löytyy mm. Eviran nettisivuilta. Alhaisen jalostuksen toimintaa varten on olemassa luomutuotantoehdoissa tarkemmat vaatimukset omavalvonnan kuvauksesta. (Ks. tarkemmin s. 9) Myös tuotteen valmistuttajalla on omat vaatimuksensa omavalvontasuunnitelmasta. Lannanlevitysala, lannan luovutus ja vastaanotto Eläinten enimmäismäärä luonnonmukaisessa tuotantoyksikössä määräytyy lannan levitykseen käytettävän luonnonmukaisessa tuotannossa olevan peltopinta-alan mukaan siten, että luomukotieläintilalla voi olla eläintiheys enintään 2 ey / ha eli: - emolehmiä 4 kpl/ha - hiehoja 4 kpl/ha - siitossonneja 4 kpl/ha - lihanautoja 4 kpl/ha - nautoja alle 8kk 14 kpl/ha Jos toimijan omassa hallinnassa ei ole riittävästi lannanlevitykseen soveltuvaa peltopintaalaa, on viljelijän esitettävä kirjallinen sopimus ylimääräisen lannan levittämisestä. Sen 19
20 voi tehdä vain toisen luonnonmukaista tuotantoa harjoittavan viljelijän kanssa ja kopio sopimuksesta tulee toimittaa ELY-keskukseen. Jos tilalla on eläimiä alle 2 ey/ha, voi lantaa halutessaan luovuttaa myös tavanomaiselle tilalle. Lannan varastoinnissa tulee noudattaa samoja nitraattiasetuksen vaatimuksia kuin tavanomaisellakin puolella (valtioneuvoston asetus 931/2000). Tarvittaessa luomutila voi myös vastaanottaa lantaa tavanomaisilta tiloilta. Tällöin lietelannan ja virtsan tulee olla ilmastettua taikka laimennettua. Luonnollisimmin laimennus onnistuu, mikäli lietettä / virtsaa varastoidaan avosäiliössä. Kuivikelannan ei ole pakko olla kompostoitua, paitsi turkiseläinten lannan. Karjanlantaa luovuttavalta tilata tulee olla selvitys lannan laajaperäisyydestä eli siitä, että tilalla on käytettävissä lannanlevitysalaa enemmän kuin 1 ha/2 ey. Laajaperäisyysselvitystä varten on oma lomakkeensa osoitteessa: Tietoa Evirasta Lomakkeet ja ohjeet Luomu Mallipohjat luomutoimijoille. Vastaanotettaessa lantaa muilta tiloilta, tulee kuitenkin pitää mielessä, että lannan mukana voi levitä myös tauteja (esim. salmonella) ja erityisesti rikkakasveja. Kaikesta lannasta, jota syntyy tai vastaanotetaan tilalle yli 20m 3 /v, on nitrattidirekdtiivin määräyksestä oltava käytettävissä voimassa oleva lanta-analyysi, jossa on määritetty vähintään lannan kokonaistyppimäärä. Suositeltavaa on käyttää myös liukoisen typen, fosforin ja kaliumin osalta analysoituja arvoja taulukkoarvojen sijaan. Lanta-analyysi on voimassa viisi vuotta näytteenottoajankohdasta. Rehuntuotantosopimukset Oma tuotanto on yleensä taloudellisinta rehua ja samalla myös itse voidaan vaikuttaa tuotetun sadon laatuun. On oleellista, että viljelijä osaa valita oikeat kasvit oikealle lohkolle ja oikeaan paikkaan viljelykierrossa, jotta lopputulos olisi mahdollisimman hyvä. Mikäli omalta tilalta ei kuitenkaan saada riittävästi rehua, voidaan turvautua sopimustuotantoon muiden luomutilojen kanssa. Toiselta luomutilalta voidaan ostaa SV2 ja luomurehuja (ks. tarkemmin Siirtymävaihelohkojen rehut, s. 45). Luomukotieläintuotannossa omien peltojen kasvukunnon ylläpito on tärkeää, jotta niiltä saadaan mahdollisimman paljon rehuja naudanlihantuotannossa erityisesti laidunten kasvukykyyn on panostettava. Rehunsaannin turvaamiseksi minimissään kaikki tarvittava karkearehu tulisi saada omalta tilalta. 20